pythainlp/thai_wikipedia_clean_20230101 huggingface dataset:
ทูพัค อมารู ชาเคอร์ (; 16 มิถุนายน ค.ศ. 1971 – 13 กันยายน ค.ศ. 1996) หรือเป็นที่รู้จักในชื่อ ทูพัค (2Pac) และ มาคาเวลี (Makaveli) เป็นแร็ปเปอร์ชาวอเมริกัน เขาได้รับการยอมรับอย่างกว้างขวางว่าเป็นหนึ่งในแร็ปเปอร์ที่มีอิทธิพลมากที่สุดตลอดกาล ชาเคอร์เป็นหนึ่งในศิลปินที่มียอดจำหน่ายสูงสุดในโลก โดยขายได้มากกว่า 75 ล้านชุดทั่วโลก เพลงของชาเคอร์ส่วนใหญ่มักกล่าวถึงการโตมาท่ามกลางความรุนแรง ความยากลำบากในชุมชนสลัม การเหยียดเชื้อชาติ ปัญหาในสังคม การขัดแย้งกันในหมู่แร็ปเปอร์ และเขาถือเป็นสัญลักษณ์ของการเคลื่อนไหวเพื่อต่อต้านความเหลื่อมล้ำด้วย
ชาเคอร์เกิดในนครนิวยอร์ก พ่อแม่ของเขาเป็นนักเคลื่อนไหวทางการเมืองและสมาชิกพรรคแบล็กแพนเทอร์ โดยแม่ของเขา อาเฟนี ชาเคอร์ เป็นคนดูแล เขาย้ายไปที่บอลทิมอร์ในปี 1984 และไปยังบริเวณอ่าวซานฟรานซิสโกในปี 1988 และออกอัลบั้มชุดแรก "2Pacalypse Now" ในปี 1991 เขากลายเป็นบุคคลสำคัญในวงการเพลงเวสต์โคสต์ฮิปฮอป จากเนื้อเพลงที่แร็ปเกี่ยวกับการตระหนักรู้ (conscious) ชาเคอร์ได้รับคำสรรเสริญจากนักวิจารณ์และประสบความสำเร็จเชิงพาณิชย์มากขึ้นด้วยอัลบั้มชุดถัดมา "Strictly 4 My N.I.G.G.A.Z..." (1993) และ "Me Against the World" (1995) อัลบั้มชุดที่ห้า "All Eyez on Me" (1996) ได้รับการยืนยันระดับแผ่นเสียงเพชร และยังเป็นอัลบั้มคู่ชุดแรกในประวัติศาสตร์ของวงการฮิปฮอป นอกจากงานดนตรี ชาเคอร์ยังประสบความสำเร็จอย่างมากในฐานะนักแสดง โดยเขาได้รับบทนำในภาพยนตร์เรื่อง "Juice", "Poetic Justice" (1993), "Above the Rim" (1994), "Bullet (1996)", "Gridlock'd" (1997) และ "Gang Related" (1997)
ในช่วงบั้นปลายของอาชีพ ชาเคอร์ถูกยิงห้าครั้งในห้องพักผ่อนของสตูดิโอบันทึกเสียงในนิวยอร์กและยังประสบปัญหาทางกฎหมาย รวมถึงถูกกักขัง ในปี 1995 ชาเคอร์ถูกจำคุกแปดเดือนในข้อหาล่วงละเมิดทางเพศ แต่ได้รับการปล่อยตัวระหว่างรอการอุทธรณ์คำตัดสินของเขา หลังจากได้รับการปล่อยตัว เขาได้เซ็นสัญญากับค่ายเพลงเดธโรว์เรเคิดส์ของชู้ก ไนต์ และมีส่วนร่วมอย่างมากในฉนวนความขัดแย้งของอีสต์โคสต์ฮิปฮอป–เวสต์โคสต์ฮิปฮอปที่กำลังเติบโต เมื่อวันที่ 7 กันยายน 1996 ชาเคอร์ถูกยิงสี่ครั้งโดยผู้จู่โจมที่ไม่ทราบชื่อในเหตุกราดยิงขณะขับรถอยู่ในลาสเวกัส เขาเสียชีวิตในอีกหกวันต่อมา
ในปี 2002 ชาเคอร์ได้รับการบรรจุชื่อเข้าสู่หอเกียรติยศฮิปฮอป ในปี 2017 เขาได้รับการบรรจุชื่อเข้าสู่หอเกียรติยศร็อกแอนด์โรล นิตยสาร "โรลลิงสโตน" จัดให้เขาเป็นหนึ่งใน 100 ศิลปินที่ยิ่งใหญ่ที่สุดตลอดกาล
ทูแพ็ก ชากูร์
ทูแพ็ก
ทูแพ็ค
2 Pac
กล้ามเนื้อออกซิปิตาลิส
กล้ามเนื้อออกซิปิตาลิส (Occipitalis) เป็นกล้ามเนื้อบนศีรษะของมนุษย์ มีลักษณะบาง และมีรูปร่างเป็นสี่เหลี่ยมผืนผ้า จุดเกาะเป็นเอ็นเส้นใยจากด้านข้าง 2/3 ของเส้นหลังคอเส้นบนสุด (superior nuchal line) ของกระดูกท้ายทอย และจากส่วนกกหูของกระดูกขมับ (mastoid part) และเข้าไปเกาะปลายที่กาเลีย อโพนิวโรติกา (galea aponeurotica)
ในตำราบางเล่มจัดกล้ามเนื้อนี้เป็นส่วนหนึ่งของกล้ามเนื้อออกซิปิโตฟรอนทาลิส (occipitofrontalis muscle)
ออกซิปิตาลิส
Occipitalis
Occipitalis muscle
ผู้ปกครอง (นิติศาสตร์)
ผู้ปกครอง  หมายถึง บุคคลซึ่งศาลตั้งให้ใช้อำนาจปกครองผู้เยาว์ที่ยังไม่บรรลุนิติภาวะและไม่มีบิดามารดา หรือบิดามารดาถูกถอนอำนาจปกครอง
ผู้ปกครองยังอาจหมายถึง ผู้อนุบาล (custodian หรือ guardian) ที่ศาลตั้งให้ดูแลคนไร้ความสามารถ และผู้พิทักษ์ (curator) ที่ศาลตั้งให้ดูแลคนเสมือนไร้ความสามารถ
เนลลี
เนลลี  หรือมีชื่อจริงว่า คอร์เนลล์ เฮย์เนส จูเนียร์  เกิดเมื่อวันที่ 2 พฤศจิกายน ค.ศ. 1974 เป็นนักร้องแนวป็อปแร็ป จากเซนต์หลุยส์ เคยเป็นสมาชิกวงแร็ปที่ชื่อว่า St. Lunatics จากนั้นเซ็นสัญญากับค่าย Universal Records ภายใต้สังกัดยูนิเวอร์ซัล ออกผลงานเดี่ยว มาแล้ว 4 ชุด และมีเพลงอันดับ 1 บนบิลบอร์ดอยู่หลายเพลง เขายังได้รับรางวัลแกรมมี่ในปี 2003 และ 2004 เขายังมีผลงานการแสดงในภาพยนตร์สร้างใหม่เรื่อง The Longest Yard ร่วมกับ อดัม แซนด์เลอร์ และ คริส ร็อก นอกจากนี้ยังร่วมแข่งโป๊กเกอร์ในงาน World Series of Poker ปี 2007 เขายังเป็นหนึ่งในเจ้าของทีมบาสเก็ตบอล Charlotte Bobcats ร่วมกับ โรเบิร์ต แอล จอห์นสัน กับ ไมเคิล จอร์แดน
เนลลี่
เจนนิเฟอร์ คอนเนลลี
เจนนิเฟอร์ ลินน์ คอนเนลลี (; เกิด 12 ธันวาคม ค.ศ. 1970) เป็นนักแสดงหญิงชาวอเมริกัน เริ่มต้นเข้าสู่วงการบันเทิงตั้งแต่อายุ 10 ปี ด้วยการเป็นนางแบบเด็กถ่ายโฆษณาตามสื่อสิ่งพิมพ์และโทรทัศน์ จากนั้นในปี ค.ศ. 1983 เธอได้มีโอกาสแสดงมิวสิกวิดีโอเพลง "Union of the Snake" ของวงดูแรนดูแรน ซึ่งกลายเป็นเพลงที่ได้รับความนิยมของวง และทำให้เธอมีผลงานการแสดงครั้งแรกในภาพยนตร์เรื่อง "เมืองอิทธิพล คนอหังการ์" (ค.ศ. 1984) และเริ่มมีผลงานการแสดงเรื่องอื่นๆตามมาเช่น "ฟีโนมีนา" (ค.ศ. 1985), "มหัศจรรย์เขาวงกต" (ค.ศ. 1986), "เหิรทะลุฟ้า" (ค.ศ. 1991), "เมืองเปลี่ยนสมอง มนุษย์ผิดคน" (ค.ศ. 1998) โดยเธอได้รับคำชื่นชมการบทบาทการแสดงในภาพยนตร์เรื่อง "บทสวดแด่วัน...ที่ฝันสลาย" (ค.ศ. 2000) และมาประสบความสำเร็จสูงสุดจากการแสดงในภาพยนตร์ชีวประวัติของจอห์น แนชเรื่อง "ผู้ชายหลายมิติ" (ค.ศ. 2001) ที่ทำให้เธอได้รับรางวัลออสการ์ สาขานักแสดงสมทบหญิงยอดเยี่ยม, รางวัลลูกโลกทองคำ และ รางวัลแบฟตา
ผลงานการแสดงภาพยนตร์เรื่องอื่นๆของเธอที่เป็นที่รู้จักเช่น "ฮัลค์ มนุษย์ยักษ์จอมพลัง" (ค.ศ. 2003), "พลิกน้ำเน่าคดีฉาวโลก" (ค.ศ. 2005), "เทพบุตรเพชรสีเลือด" (ค.ศ. 2006), "วันพิฆาตสะกดโลก" (ค.ศ. 2008), "หนุ่มกิ๊กสาวกั๊ก สมการรักไม่ลงตัว" (ค.ศ. 2009), "โนอาห์ มหาวิบัติวันล้างโลก" (ค.ศ. 2014), "คนกล้าไฟนรก" (ค.ศ. 2017), "อลิตา แบทเทิล แองเจิ้ล" (ค.ศ. 2019) และ "" (ค.ศ. 2022) โดยนอกจากการแสดงภาพยนตร์แล้วเธอยังได้แสดงละครชุดที่ได้รับความนิยมเรื่อง "ปฏิวัติฝ่านรกน้ำแข็ง" ที่ออกอากาศทางสถานีทีเอ็นทีตั้งแต่ปี ค.ศ. 2020 – ปัจจุบัน
ในปัจจุบันนอกจากผลงานการแสดงแล้วเธอยังเป็นพรีเซนเตอร์เสื้อผ้าชั้นสูงที่มีชื่อเสียงระดับโลกอย่างบาเลนเซียกา, หลุยส์ วิตตอง รวมถึงเป็นพรีเซนเตอร์ให้กับเครื่องสำอางค์เรฟลอน ของสหรัฐอเมริกา และ ชิเซโด ของประเทศญี่ปุ่น
เจนนิเฟอร์ คอนเนลลี เกิดที่เมืองไคโร เทศมณฑลกรีน รัฐนิวยอร์ก ใกล้กับเทือกเขาแคทสกิล มีแม่เป็นชาวยิวและพ่อเป็นชาวไอริช โดยแม่ของเธอ ไอลีน ชูแมน เป็นตัวแทนจำหน่ายวัตถุโบราณ ส่วนพ่อของเธอ เจอราร์ด คาร์ล คอนเนลลี เป็นผู้ประกอบการด้านการผลิตเสื้อผ้า พ่อของเธอนับถือศาสนาคริสต์นิกายโรมันคาทอลิก ส่วนแม่ของเธอผ่านการศึกษาจากโรงเรียนสอนศาสนาเยชิวา โดยตระกูลของแม่เธอเป็นชาวยิวที่อพยพมาจากโปแลนด์และรัสเซีย
คอนเนลลี ถูกเลี้ยงดูและใช้ชีวิตในวัยเด็กที่บรุกลิน รัฐนิวยอร์ก โดยเธอเข้าเรียนที่โรงเรียนเซนต์ แอนน์ ซึ่งเป็นโรงเรียนเอกชนที่มีชื่อเสียงด้านการสอนศิลปะ ในบรุกลิน จนกระทั่งในปี ค.ศ. 1976 ขณะเธออายุได้ 6 ขวบ พ่อของเธอป่วยด้วยโรคหอบหืด ครอบครัวของเธอจึงตัดสินใจย้ายไปใช้ชีวิตที่เมืองวูดสต็อค เทศมณฑลอัลสเตอร์ เพื่อหลีกหนีจากสภาพอากาศที่มีหมอกปนควันในบรุกลิน ก่อนที่ครอบครัวของเธอจะย้ายกลับมาที่บรุกลินอีกครั้งในอีก 4 ปีต่อมา
หลังจากจบการศึกษาจากโรงเรียนเซนต์ แอนน์ เธอได้ศึกษาต่อระดับปริญญาตรีทางด้านวรรณกรรมอังกฤษ ที่มหาวิทยาลัยเยล รัฐคอนเนทิคัต ในปี ค.ศ. 1988 โดยหลังจากที่เธอเรียนที่นี่ได้ 2 ปี คอนเนลลีซึ่งในขณะนั้นมีผลงานการแสดงภาพยนตร์และเริ่มมีชื่อเสียงในวงการบันเทิงของสหรัฐแล้ว ได้โอนย้ายไปเรียนต่อทางด้านการละคร ที่มหาวิทยาลัยสแตนฟอร์ด รัฐแคลิฟอร์เนีย แทนที่การเรียนทางด้านวรรณกรรมอังกฤษ โดยพ่อแม่ของเธอได้ให้การสนับสนุน ที่มหาวิทยาลัยสแตนฟอร์ด เธอได้เรียนกับครูสอนการแสดงที่มีชื่อเสียงหลายคน ก่อนที่เธอจะตัดสินใจลาออกจากมหาวิทยาลัย เพื่อไปเป็นนักแสดงเต็มตัวในเวลาต่อมา
1980–1985: นางแบบ และบทบาทการแสดงในช่วงแรก.
เมื่ออายุได้ 10 ปี เจนนิเฟอร์ คอนเนลลี ได้รับคำแนะนำจากเพื่อนของพ่อเธอที่ทำงานด้านสื่อโฆษณาให้เธอลองไปออดิชันเพื่อเป็นนักเดินแบบ พ่อและแม่ของเธอจึงได้ส่งภาพถ่ายของเธอไปให้กับฟอร์ดโมเดลส์ซึ่งเป็นบริษัทจัดหานักเดินแบบชื่อดังในนครนิวยอร์ก หลังจากนั้นไม่นานเธอก็ได้ร่วมงานถ่ายแบบกับฟอร์ดโมเดลส์ โดยเริ่มจากการถ่ายแบบโฆษณาลงบนสื่อสิ่งพิมพ์ก่อนจะมีผลงานถ่ายโฆษณาทางโทรทัศน์ และเคยขึ้นปกนิตยสารชื่อดังอย่างเซเวนทีน ในปี ค.ศ. 1986, 1987 และ ค.ศ. 1988
เจนนิเฟอร์ คอนเนลลี ในวัย 12 ปี ได้รับคำแนะนำจากแม่ของเธอในการไปออดิชันเพื่อเป็นนักแสดง จนกระทั่งเธอได้บทบาทนักแสดงสมทบในภาพยนตร์ที่กำกับการแสดงโดย แซร์โจ เลโอเน และนำแสดงโดยโรเบิร์ต เดอ นีโร เรื่อง "เมืองอิทธิพล คนอหังการ์" (ค.ศ. 1984) ต่อมาเธอได้บทบาทนักแสดงนำเป็นครั้งแรกในภาพยนตร์สยองขวัญของประเทศอิตาลีเรื่อง "ฟีโนมีน่า" ที่กำกับการแสดงโดย ดาริโอ อาร์เจนโต ในปี ค.ศ. 1985
เดือนธันวาคม ค.ศ. 1986 เธอได้มีผลงานถ่ายโฆษณาทางโทรทัศน์และร้องเพลงประกอบโฆษณาที่ประเทศญี่ปุ่น โดยเธอได้บันทึกเสียงร้องในเพลง "Monologue of Love" และ "Message of Love" เป็นภาษาญี่ปุ่นเพื่อใช้ประกอบโฆษณาที่เธอแสดง ต่อมาเพลงนี้ได้รับความนิยมจนมีการจัดจำหน่ายเพลงดังกล่าวออกเป็นแผ่นเสียง แบบอีพี
เจนนิเฟอร์ คอนเนลลี่
สถาปัตยกรรมฟอนนอยมันน์
สถาปัตยกรรมฟอนนอยมันน์  คือรูปแบบการออกแบบพื้นฐานของคอมพิวเตอร์ที่ใช้หน่วยประมวลผลกับพื้นที่บันทึกความจำเป็นโครงสร้างในการเก็บคำสั่งและข้อมูล รูปแบบนี้ตั้งชื่อตามจอห์น ฟอน นอยมันน์ ผู้เป็นนักคณิตศาสตร์และนักวิทยาการคอมพิวเตอร์ในยุคบุกเบิก
โครงสร้างของสถาปัตยกรรมฟอนนอยมันน์ ประกอบด้วยรูปแบบการทำงานหลักๆ 3 แบบได้แก่:
เรซิเดนต์อีวิล 4
เรซิเดนต์อีวิล 4  หรือ ไบโอฮาซาร์ด 4  เป็นวิดีโอเกมแนวแอ็กชันสยองขวัญเอาชีวิตรอด ผลิตและพัฒนาโดยแคปคอมโพรดักชันสตูดิโอ 4 และออกจำหน่ายโดยผู้จัดทำหลายแห่ง ได้แก่ แคปคอม, ยูบิซอฟต์, นินเทนโดออสเตรเลีย, เรดแอนต์เอนเตอร์ไพรส์ และทีเอชคิวเอเชียแปซิฟิก เป็นเกมลำดับที่ 6 ในเกมชุด"เรซิเดนต์อีวิล" แรกเริ่มวางจำหน่ายสำหรับเครื่องเกมคิวบ์ในเดือนมกราคม พ.ศ. 2548 ในอเมริกาเหนือและญี่ปุ่น และในเดือนมีนาคม พ.ศ. 2548 ในยุโรป และออสเตรเลีย
เนื้อเรื่องของเกมเรซิเดนต์อีวิล 4 ติดตามเจ้าหน้าที่พิเศษจากรัฐบาลสหรัฐฯ ชื่อ ลีออน เอส. เคนเนดี ที่ถูกส่งตัวไปช่วยชีวิตแอชลีย์ เกรแฮม ลูกสาวของประธานาธิบดีที่ถูกกลุ่มลัทธิชั่วร้ายลักพาตัวไป ขณะเดินทางไปยังดินแดนห่างไกลในยุโรป ลีออนต้องต่อสู้กับฝูงชาวบ้านและสัตว์ประหลาดกลายพันธุ์ และได้รวมตัวกับสายลับลึกลับ เอด้า วอง ตัวเกมริเริ่มและทำให้แนวเกมมุมมองบุคคลที่สาม "เล็งข้ามหัวไหล่" เป็นที่นิยม
มีคำบอกใบ้เมื่อต้นเดือนธันวาคม พ.ศ. 2542 ว่า "เรซิเดนต์อีวิล 4" อยู่ในช่วงพัฒนา ขณะที่เกมทั้งหมด 4 รุ่นที่นำเสนอถูกยกเลิกไป แรกเริ่มพัฒนาให้กับเครื่องเพลย์สเตชัน 2 ของโซนี่คอมพิวเตอร์เอ็นเตอร์เทนเมนต์ ความพยายามครั้งแรกกำกับโดยฮิเดกิ คามิยะ หลังจากโปรดิวเซอร์ชื่อชินจิ มิคามิ ขอให้เขาสร้างงานชิ้นใหม่ในเกมชุด"เรซิเดนต์อีวิล" แม้กระนั้น เกิดตัดสินใจเริ่มพัฒนาใหม่อีกครั้ง เกมตั้งใจจะให้เป็นรุ่นเฉพาะของเครื่องเกมคิวบ์ที่เป็นส่วนหนึ่งของแคปคอมไฟฟ์ แต่รุ่นเพลย์สเตชัน 2 ถูกประกาศออกมาก่อนรุ่นเกมคิวบ์ หลังจากนั้น"เรซิเดนต์อีวิล 4" ออกจำหน่ายสำหรับไมโครซอฟท์ วินโดวส์ วี เพลย์สเตชัน 3 เอกซ์บอกซ์ 360 และรุ่นสำหรับไอโอเอส โทรศัพท์มือถือมากมาย และซีโบ ในปี พ.ศ. 2556 "เรซิเดนต์อีวิล 4" ออกรุ่นสำหรับแอนดรอยด์ (เฉพาะซัมซุง ผ่านซัมซุงแอปส์) เกมรุ่นดังกล่าวมีอยู่ในเพลย์สโตร์ในญี่ปุ่นระยะหนึ่ง เรซิเดนต์อีวิล 4 ได้รับคำสรรเสริญจากทั่วโลก นักวิจารณ์ถือว่าเกมเป็นคู่แข่งอันดับต้น ๆ ในฐานะเกมแห่งปี พ.ศ. 2548 และถือว่าเป็นเกมที่ทำข้ามแพลตฟอร์มที่ประสบความสำเร็จ และถือว่ามีอิทธิพลต่อเกมประเภทเกมยิงมุมมองบุคคลที่สามอย่างมาก
ในปี 2004 ภารกิจขององค์กรลับอัมเบรลล่า (Umbrella Corperation) ในเมืองแร็คคูนกลายมาเป็นเรื่องใหญ่ของส่วนรวม ต่อมาด้วยการสืบสวนสอบสวนที่ดำเนินการโดยรัฐบาลสหรัฐอเมริกา ทำให้เจ้าหน้าที่ในอัมเบรลล่าได้มาเกี่ยวพันและติดตามงานของรัฐบาลด้วย รัฐบาลจึงต้องระงับธุรกิจของอัมเบรลล่า และเป็นเหตุที่ทำให้องค์กรนี้ล้มละลาย
ลีออน สก็อตต์ เคนเนดี้ได้รับเลือกจากรัฐบาลหลังจากสิ่งของเขาทำไว้ในเมืองแร็คคูน ลีออนถูกส่งตัวออกไปเพื่อหาทางและช่วยชีวิตลูกสาวประธานาธิบดีชื่อ แอชลี่ย์ แกรแฮม ที่ถูกลัทธิประหลาดลักพาตัวไป ลีออนได้เดินทางไปตามหมู่บ้านชนบทแห่งหนึ่งในยุโรป(อาจเป็นไปได้ว่าจะเป็นในสเปนสันนิษฐานจากภาษาบนเสื้อตำรวจและภาษาตามเนื้อเรื่อง)ที่เขาต้องเผชิญหน้ากับฝูงชาวบ้านเกเรที่ได้ปฏิญาณชีวิตตนไว้กับลัทธิ"ลอสอิลลูมินาดอส" (Los Illuminados) ที่ลักพาตัวแอชลี่ย์ไป
ในระหว่างทางของการปฏิบัติหน้าที่ของลีออน ลีออนได้พบกับเอด้า วอง ผู้หญิงที่เขาเคยเจอในเรซิเดนต์อีวิล 2 และแจ็ค คราวเซอร์ สหายเก่าของลีออนในสมัยที่ฝึกงานรัฐบาลด้วยกันและคิดว่าเขาตายไปแล้ว เขายังได้พบกับลูอิส เซร่า อดีตนักวิจัยของลัทธิประหลาด เขาเป็นคนคอยช่วยเหลือลีออนก่อนที่เขาจะถูกสังหารโดยออสมันด์ แซดเลอร์ (Osmund Saddler) หัวหน้าลัทธิลอสอิลลูมินาดอส จากกระดาษโน้ตของลูอิสที่ ลีออนค้นพบว่าลัทธิลอสอิลลูมินาดอสได้มีเพิ่มประชากรเข้าลัทธิตนโดยการเพาะเชื้อปรสิตที่คอยควบคุมจิตใจที่รู้กันในชื่อ "ลาส พลากัส" (Las Plagas) เข้าไปในร่างกาย
หลังจากแซดเลอร์รู้ว่าลีออนได้ช่วยชีวิตแอชลี่ย์ไว้ได้ เขาได้สั่งให้ประชากรหาวิธีเพื่อจะพาเธอกลับคืนมา ในระหว่างนั้น หลังจากการเอาชนะบิโตเรส เมนเดส (Bitores Mendez) หัวหน้าประจำหมู่บ้านได้ ลีออนและแอชลี่ย์จึงไปหลบภัยในปราสาทแห่งหนึ่ง ที่ซึ่งมีรามอน ซาลัสซาร์ (Ramon Salazar) แอชลี่ย์เริ่มไอเป็นเลือดซึ่งเป็นสัญญาณให้รู้ว่าเธอได้ติดเชื้อแล้วและวิ่งไปยังห้อง ๆ หนึ่งซึ่งมีกับดักมากมาย ลีออนจึงฟันฝ่าหาทางผ่านทางคดเคี้ยวและเหล่าสมุนของซาลัสซาร์เพื่อหาตัวซาลัสซาร์ให้พบและได้รู้ว่าแอชลี่ย์ได้ถูกพาตัวไปยังเกาะโรงงานวิจัยแห่งหนึ่งแล้ว หลังจากเหตุพิพาทในเรื่องอำนาจความรุนแรงของแซดเลอร์มากมาย รวมถึงแจ็ค คราวเซอร์ ลีออนสามารถช่วยชีวิตแอชลี่ย์ได้อีกครั้งและเอาชนะแซดเลอร์ได้ด้วยความช่วยเหลือจากเอด้า ลีออนได้ค้นพบขวดเล็ก ๆ ซึ่งใส่ตัวอย่างเชื้อลาสพลากัสไว้จากศพของแซดเลอร์ แต่เอด้าได้เอาปืนขู่ให้ลีออนส่งมันให้เธอ แล้วเธอก็หนีออกจากเรื่องวุ่นวายโดยเฮลิคอปเตอร์ ปล่อยให้ลีออนกับแอชลี่ย์ต้องใช้เจ็ตสกีหนีออกจากเกาะนั้นอย่างปลอดภัย ด้วยเนื้อเรื่องที่เป็นตัวอย่างของภาคนี้ยังให้ผู้เล่นได้กำจัดศัตรูกว่า 900 ตัว
โครงสร้างรายละเอียดของเกมเรซิเดนต์อีวิลได้ถูกออกแบบขึ้นมาใหม่เพื่อระบบอาวุธปืนทำให้ตัวเกมเน้นแอ๊คชั่นที่มากขึ้น
และการใช้ปืนต่อสู้กับกลุ่มศัตรูมากมายในพื้นที่กว้างใหญ่ รวมกับความหลากหลายของไอเทมเพิ่มพลังชีวิตและกระสุนปืน ส่งผลให้เกิดความแตกต่างของระบบเกมจากภาคก่อน ๆ ขณะที่ภาคก่อนๆจะเน้นไปที่การประหยัดอาวุธ ไอเทม และมุ่งการสร้างบรรยากาศที่น่ากลัวเป็นหลัก
ศัตรูตัวหลักในเกมนี้คือมนุษย์ที่ถูกควบคุมโดยปรสิต เหล่ามนุษย์พวกนี้ชื่อ"ลอสกานาดอส" (Los Ganados) (มาจากภาษาสเปนแปลว่า "ฝูงปศุสัตว์") ศัตรูเหล่านี้ฉลาดและรวดเร็วกว่าซอมบี้จากภาคก่อน ๆ เหล่ากานาดอสมีความหลากหลายแตกต่างออกไปตามช่วงการดำเนินเกม มีเล่ห์เหลี่ยมและการต่อสู้ที่มากกว่าซอมบี้ เช่นสามารถจู่โจมเป็นกลุ่ม สื่อสารร้องเรียกพวกเดียวกันได้ ตัวอย่างเช่นชาวนา จะใช้อาวุธประเภทเครื่องมือทำสวนในขณะที่ทหารที่จะใช้ระเบิดและอาวุธปืน หรือแม้แต่จรวดในการจู่โจม กานาดอสยังสามารถปรากฏร่างปรสิตแตกออกมาจากตัวมนุษย์ที่พวกมันเข้าไปอาศัยอยู่ได้ ซึ่งก็มีหลากหลายแบบแตกต่างกันอีก
เกมเรซิเดนต์อีวิล 4 ยังมีการเปลี่ยนแปลงในเรื่องของสิ่งของ มุมกล้อง และระบบการบังคับ โดยปกติ มุมกล้องจะอยู่หลังตัวละครที่ยืนอยู่ตรงกลางด้านซ้านของจอ (ซึ่งให้ความรู้สึกคล้ายคลึงกับการมองเห็นของผู้ที่ต่อสู้ด้วยการถือปืนไว้ในมือขวาที่สุด) การซูมกล้องในมุมมองเหนือไหล่ตัวละครเมื่อทำการเล็งอาวุธ และมีแสงเลเซอร์จากปากกระบอกปืนเพื่อความแม่นยำ (คุณลักษณะนี้ได้ถูกลบออกไปในเวอร์ชันวีเพื่อเปลี่ยนเป็นการเล็งแบบร่างแหควบคุมโดยรีโมทของเครื่องเล่นวี)
การเล็งโดยมีแสงเลเซอร์เป็นผลให้เกิดการควบคุมที่แตกต่างจากเดิม ในภาคก่อนให้ผู้เล่นเล็งอาวุธในระดับสายตา เงยขึ้น และก้มลงได้เท่านั้น แต่ภาคนี้ได้ขยายรายละเอียดเหล่านี้มากขึ้นอีก ศัตรูในเกมจะมีการตอบสนองได้หลากหลายตามอวัยวะในร่างกายที่ถูกโจมตี ตัวอย่างเช่น การยิงที่ขาอาจทำให้ศัตรูสะดุดล้มลง ถ้ายิงที่แขนอาจทำให้อาวุธหลุดจากมือ หรือการเล็งที่ศีรษะจะสร้างความเสียหายได้มากที่สุด โดยแลกกับความยากในการเล็ง ผู้เล่นที่เชี่ยวชาญก็จะบริหารทรัพยากรอาวุธและกระสุนได้อย่างมีประสิทธิภาพ เนื่องจาก กระสุนปืนจะหาเก็บได้ตามเส้นทาง หรือเก็บจากศัตรูที่กำจัดได้เท่านั้น ไม่มีการซื้อขายกระสุนปืน ทำได้เพียงซื้อและอัพเกรดอาวุธใหม่ๆจากพ่อค้า โดยใช้เงินที่เก็บได้ หรือขายสมบัติมีค่าต่างๆให้กับพ่อค้า แลกเป็นเงินในเกมที่มีหน่วยเป็น"เปเซต้า" (Peseta)
ระบบการจัดการไอเทมก็มีการเปลี่ยนแปลงเช่นกัน ขณะที่ภาคก่อนใช้การจำกัดช่องเก็บไอเทม ในขณะที่เรซิเดนต์อีวิล 4 จะใช้การเก็บไอเทมไว้ในระบบเส้นกริด ไอเทมแต่ละชิ้นจะถูกวางไว้ในกรอบสี่เหลี่ยม โดยกินพื้นที่ต่างกันตามไอเทมนั้นๆ ผู้เล่นต้องจัดการวางตำแหน่งไอเทมลงในกระเป๋าของตัวละคร ซึ่งปริมาณของช่องว่างจะสามารถเพิ่มขึ้นได้โดยการซื้อที่ใส่ไอเทมขนาดใหม่จากพ่อค้า ไอเทมสำคัญ(Key Item) และสมบัติ (Treasure) จะถูกเก็บแยกจากอาวุธและไอเทมรักษาโรค ตัวละครสามารถเก็บไอเทมได้โดยไม่มีตำแหน่งที่เก็บของไอเทมหรือเดินย้อยกลับมาที่ลังใส่ไอเทมที่ใกล้ที่สุดเหมือนภาคก่อน สมบัติของมีค่าสามารถขายให้พ่อค้า ในส่วนของสมุนไพรในภาคนี้จะมีสีเขียว สีแดงเหมือนภาคก่อน และที่เพิ่มมาใหม่คือสีเหลือง ที่เมื่อผสมกับสีอื่น ๆ แล้วจะสามารถช่วยขยายหลอดพลังชีวิตสูงสุดให้ด้วย
รูปแบบลักษณะใหม่อีกอย่างหนึ่งของ เรซิเดนต์อีวิล 4 คือการควบคุมตัวละครแบบไวต่อคำอธิบาย (Context-sensitive Controls) กล่าวถึงในสถานการณ์ต่างๆ ผู้เล่นสามารถกดปุ่มให้ตัวละครมีปฏิกิริยาโต้ตอบกับสภาพแวดล้อมรอบตัว เช่น เตะบันไดให้ล้มลงพื้น กระโดดออกทางหน้าต่าง หรือหลบหลีกศัตรู เมื่ออ้างถึงภาคก่อน ตัวละครสามารถกระทำการโจมตีเป็นหมู่เพื่อต่อต้านศัตรู ขณะที่ศัตรูมึน นอกจากนี้ยังมีฉากคัตซีน (cutscene) ซึ่งบางฉากผู้เล่นจะต้องกดปุ่มตามคำสั่งที่ปรากฏบนหน้าจอให้ทัน เช่น หลบหินก้อนใหญ่ที่กลิ้งตามตัว หรือการต่อสู้ดิ้นรนกับศัตรูเพื่อความอยู่รอด รวมถึงในการต่อสู้กับศัตรูบางตัว ที่ผู้เล่นจะต้องระวังการโจมตีแบบครั้งเดียวตาย (One-hit Kill Attacks) ในเวอร์ชันวี ได้มีการขยายในแนวคิดนี้โดยการใช้รีโมทเพื่อเขย่าระหว่างการโจมตีในบริบทต่าง ๆ ตัวเกมยังมีคุณลักษณะของปุ่มที่ใช้สู้ด้วยมีดโดยเฉพาะ ที่ผู้เล่นสามารถใช้เป็นอาวุธได้ ในเวอร์ชันวี การกดปุ่มรีโมทโดยปราศจากปุ่มอาวุธมีดจะให้ผลเป็นการโจมตีจากมีดที่ไม่ค่อยรุนแรง ซึ่งจะเล็งเป้าหมายที่ใกล้ที่สุดได้โดยอัตโนมัติ
คุณลักษณะของตัวเกม การนำเสนอด้านภาพยนตร์โดยการใช้แบบเล็ตเทอร์บ็อกซิง (letterboxing) เวลาขณะโหลดเกมใช้เพียงเล็กน้อย ไม่เหมือนกับภาคก่อน ๆ ที่จะโหลดเมื่อมีการย้ายไปพื้นที่อื่น ในเรซิเดนต์อีวิล 4 นี้ ตัวละครสามารถเข้าไปในห้องต่างๆ หรือยิงกุญแจที่ล็อกห้องไว้เพื่อเปิดทางไปต่อได้ โดยตัวเกมจะโหลดเฉพาะในช่วงเปลี่ยนพื้นที่ต่างๆเท่านั้น (ในเกมจะแสดงไว้ด้วยอักษรสีเขียว) พื้นที่ต่าง ๆ อาจเป็นได้ตั้งแต่สิ่งก่อสร้างเล็ก ๆ ถึงฐานทัพทางทหารขนาดใหญ่ ประตูในเกมจะถูกเปิดอย่างช้าๆ แต่สามารถถีบประตูเข้าไปอย่างรวดเร็วโดยการกดปุ่มสองครั้ง ซึ่งประตูที่ถูกเปิดในลักษณะนี้สามารถกระแทกศัตรูให้มึนงงได้ด้วย
เรซิเดนต์อีวิล 4 มีลักษณะเด่นในเรื่องความหลากหลายของอาวุธที่ผู้เล่นสามารถเก็บไว้และใช้ได้ อาวุธบางอย่างมีทั้งความได้เปรียบและเสียเปรียบ เป้าหมายหลักในการออกแบบเกมนี้คือเพื่อที่จะเพิ่มความหลากหลายเพื่อให้ทำให้ผู้เล่นมีอิสระและทำให้เล่นได้อย่างลึกซึ้งและจริงจังมากขึ้น ความหลากหลายที่เพิ่มเข้ามาได้กล่าวชมเชยไว้โดยสื่อสิ่งพิมพ์เกี่ยวกับเกมต่าง ๆ เช่น เกมโปร และนิตยสารเกมโอเวอร์ออนไลน์
ผู้สร้างเรซิเดนต์อีวิล 4 พยายามสร้างนวัตกรรมใหม่ ๆ ควบคู่กับการใช้อาวุธและการหาอาวุธจากร้านค้าต่าง ๆ โทมัส วิลด์ อธิบายว่า "ผู้เล่นสามารถจัดระเบียบการใช้อาวุธเพื่อยิงศัตรูให้หัวขาดได้" คริส คุก ผู้แจ้งข่าวจากเกมอินฟอร์เมอร์ กล่าวว่า "กระสุนปืนในภาคนี้นั้นมีมากกว่าภาคก่อน ๆ ทำให้แนวเกมภาคนี้มุ่งไปทางแนวแอ็กชันมากกว่า" ฮิโรยูกิ โคบายาชิ ผู้สร้างเกมเรซิเดนต์อีวิล 4 เปิดเผยว่า "การเปลี่ยนแปลงของอาวุธปืนครั้งนี้ทำขึ้นด้วยกลไกเดิม และไม่ยากจนเกินไปที่จะทำให้บรรลุผลมากขึ้น"
อาวุธในเกมเรซิเดนต์อีวิล 4 มีเอกลักษณ์ตรงที่เป็นเกมที่มีการบังคับอาวุธแบบพิเศษคล้ายเลื่อยตัดไม้ สำหรับเวอร์ชันเพลย์สเตชัน 2 และเกมคิวบ์ เลื่อยตัวนี้ ได้ถูกปล่อยจำหน่ายไปทั่วโลก มีลักษณะเป็นเชือกที่เล่นเพิ่มโดยใช้ปุ่มสตาร์ท ตัวควบคุมถูกออกแบบสำหรับเพลย์สเตชัน 2 และพีซี ดังนั้นจึงมาพร้อมกับตัวควบคุมยูเอสบีอะแดปเตอร์ของเพลย์สเตชัน 2 ซึ่งหมายความว่ามันสามารถใช้ได้กับเพลย์สเตชัน 3 ได้ด้วย นิวบี้ เทค ออกแบบตัวควบคุมเพื่อให้ดูเหมือนเลื่อยตัดไม้ของ ดร.ซัลวาดอร์ซึ่งปรากฏในเกม ส่วนประกอบทั้งหมดของอุปกรณ์ต่อพ่วงกับคอมพิวเตอร์ของเกมนี้ได้รับการชมเชยเป็นอย่างดี
ระดับความรุนแรงของเกม.
นอกจากจะได้เรต18+ จากPEGIแล้ว เกมนี้ยังติดอยู่ในอันดับ10เกมอันตรายของสหรัฐอีกด้วย เนื่องจากเกมนี้เต็มไปด้วยเลือด ไม่เว้นแม้แต่ลีออน เพราะว่ามีฉากที่ลีออนถูกฟันด้วยเลื่อยยนต์จนหัวขาด นอกจากนี้ ผู้เล่นเกมบางคนไม่สามารถเล่นจบเกมได้เพราะรุนแรงมากเกินไป
เอ็นริเก้ อีเกลเซียส
การแข่งขันฟุตบอลยูโร 2008
แร็ปเปอร์
ไรกอร์ มอร์ติส
โรงเรียนอนุบาลพนัสศึกษาลัย
โรงเรียนอนุบาลพนัสศึกษาลัย เป็นโรงเรียนรัฐบาล แบบสหศึกษา เปิดสอนในระดับอนุบาล ประถมศึกษา ในอำเภอพนัสนิคม สังกัดกระทรวงศึกษาธิการ
แต่เดิมโรงเรียนอนุบาลพนัสศึกษาลัย อาศัยอยู่ที่วัดใหม่ท้ายตลาด (วัดพิมพฤฒาราม) ตำบลพนัสนิคม อำเภอพนัสนิคม จังหวัดชลบุรี เป็นสถานที่เรียนตั้งแต่ปี พ.ศ. 2465 โดยมีพระอนทอาษา นายอำเภอพนัสนิคม เป็นผู้จัดการตั้งขึ้นให้ชื่อว่า "โรงเรียนประชาบาลตำบลพนัส" ในขณะนั้น นายยาลยานันท์ เป็นศึกษาธิการอำเภอพนัสนิคม
ต่อมาสมัยหลวงชรัมภิรารักษ์ เป็นนายอำเภอพนัสนิคม และนายเสงี่ยม เจริญฮวด (นายเสงี่ยม วัฒนธรรม) เป็นศึกษาธิการอำเภอพนัสนิคม
สมัยนั้นมาเป็นประธานในงานเปิดโรงเรียน และให้ชื่อว่าโรงเรียนประชาบาลประจำอำเภอพนัสนิคม "พนัสศึกษาลัย" นักเรียนและครูจากโรงเรียนวัดใหม่ท้ายตลาด จึงย้ายมาทำการเรียนการสอนที่โรงเรียนหลังใหม่
ในปี พ.ศ. 2478 ประเทศไทยอยู่ในภาวะสงครามถูกโจมตีทางอากาศ โรงเรียนฝึกหัดครูบ้านสมเด็จพระยา ได้อพยพครูและนักเรียนฝึกหัดครูจากธนบุรีมาอาศัยโรงเรียนนี้ นักเรียนและครูจึงย้ายไปเรียนที่วัดใหม่พิมพฤฒารามชั่วคราว จนถึง พ.ศ. 2488 เหตุการณ์ปกติจึงย้ายมาเรียนที่เดิม
หม่อมเจ้าชวลิตโอภาส รพีพัฒน์
อดุล วิเชียรเจริญ
ศาสตราจารย์ อดุล วิเชียรเจริญ อดีตประธานคณะกรรมการแห่งชาติว่าด้วยอนุสัญญาคุ้มครองมรดกโลก เกิดวันที่ 25 สิงหาคม พ.ศ. 2469 เป็นชาวเพชรบุรี คณบดีคนแรกของคณะศิลปศาสตร์ มหาวิทยาลัยธรรมศาสตร์ พ้นจากตำแหน่งคณบดีคณะศิลปศาสตร์ มหาวิทยาลัยธรรมศาสตร์ในวันที่ 1 กรกฎาคม พ.ศ. 2519 ตามคำสั่งคณะปฏิรูปการปกครองแผ่นดิน ที่ 36/2519 สมรสกับคุณหญิง กนิษฐา วิเชียรเจริญ มีบุตรธิดา 3 คน คือ
จบการศึกษาจากโรงเรียนสวนกุหลาบวิทยาลัย และโรงเรียนมัธยมวัดเบญจมบพิตร เตรียมปริญญา จากมหาวิทยาลัยวิชาธรรมศาสตร์และการเมือง เมื่อ พ.ศ. 2488 และธรรมศาสตร์บัณฑิต (ธ.บ.) จากมหาวิทยาลัยธรรมศาสตร์ เมื่อ พ.ศ. 2493
จบปริญญาโทและเอกด้านความสัมพันธ์ระหว่างประเทศ (Master of International Relations) และ ปริญญาเอก (Doctor of Philosophy of International relations and Organization) จากมหาวิทยาลัยอเมริกัน สหรัฐอเมริกา เมื่อ พ.ศ. 2494
ศ.อดุล วิเชียรเจริญ หรือ ศ.ดร.อดุล วิเชียรเจริญ เคยได้รับแต่งตั้งเป็นประธานคณะกรรมการแห่งชาติว่าด้วยอนุสัญญาคุ้มครองมรดกโลก และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ดำรงตำแหน่งอธิการบดีมหาวิทยาลัยศิลปากร คนที่ 8 ระหว่าง พ.ศ. 2518 - พ.ศ. 2522
ดำรงตำแหน่งนายกสภามหาวิทยาลัยศิลปากร คนที่ 6 ระหว่าง 18 กันยายน พ.ศ. 2529 - 28 มิถุนายน พ.ศ. 2531 และระหว่าง 29 มิถุนายน พ.ศ. 2531 - 28 มิถุนายน พ.ศ. 2533
อดุล วิเชียรเจริญ เสียชีวิตวันที่ 21 มกราคม พ.ศ. 2561 มีพิธีพระราชทานพระพิธีธรรมสวดพระอภิธรรม ณ ศาลากลางน้ำ วัดเทพศิรินทราวาส ราชวรวิหารระหว่างวันที่ 21 มกราคม พ.ศ. 2561 ถึง 28 มกราคม พ.ศ. 2561
ต่อมา วันที่ 27 พฤษภาคม พ.ศ. 2561 สมเด็จพระเทพรัตนราชสุดาฯ สยามบรมราชกุมารี เสด็จ พระราชทานเพลิงศพ
สาขารัฐศาสตร์และการบริหาร
เพชรพระอุมา ตอนไพรมหากาฬ
เพชรพระอุมา ตอนดงมรณะ
เพชรพระอุมา ตอนจอมผีดิบมันตรัย
รายชื่อปฏิบัติการทางทหารระหว่างสงครามโลกครั้งที่สอง
ปฏิบัติการสิงโตทะเล (Operation Sealion)
ปฏิบัติการนี้เป็นปฏิบัติการสำหรับการยกพลขึ้นเกาะอังกฤษของกองทัพนาซีเยอรมัน ซึ่งการจะยกพลขึ้นได้นั้นต้องทำการถล่มกองทัพเรือและกองทัพอากาศของอังกฤษให้สิ้นซากเสียก่อนแล้วค่อยทำการยกพลขึ้นบก แม้ว่ากองทัพอากาศของเยอรมนีจะถล่มกรุงลอนดอนและอีกหลายๆ เมืองในอังกฤษจนได้รับความเสียหายอย่างหนัก แต่ก็ไม่สามารถทำให้อังกฤษยอมแพ้ได้ และอังกฤษยังได้รับกำลังเสริมเพิ่มเติมจากสหรัฐอเมริกา และประเทศเครือจักรภพอีก จนกระทั่งวันที่ 31 ตุลาคม ค.ศ.1940 กองทัพอากาศเยอรมนีได้ยุติการถล่มเกาะอังกฤษ สิ่งที่ทำให้อังกฤษสามารถต่อสู้กับกองทัพอากาศเยอรมนีได้เพราะว่าอังกฤษได้มีการพัฒนาระบบเรดาห์ในการค้นหาเครื่องบินของกองทัพเยอรมัน จึงทำให้อังกฤษมีการเตรียมตัวเพื่อ
รับมือการโจมตีได้ทันท่วงที
ปฏิบัติการบาร์บารอสซา (Operation Barbarossa)
เป็นปฏิบัติการที่กองทัพนาซีใช้ในการรุกรานสหภาพโซเวียตเมื่อวันที่ 22 มิถุนายน ค.ศ. 1941 ซึ่งหลังจากที่ฝรั่งเศสได้ลงนามยอมแพ้ต่อกองทัพนาซีครบ 1 ปีพอดี โดยปฏิบัติการนี้กองทัพฝ่ายอักษะใช้กำลังทหารประมาณ 5,600,000 คน ส่วนสหภาพโซเวียตมีกำลังทหารในการป้องกันในช่วงนั้นประมาณ 2,900,000 คน โดยปฏิบัติการครั้งนี้แบ่งออกเป็น 3 สาย คือ สายที่ 1 มุ่งตรงไปยังเมืองเลนินกราดเพื่อตัดเส้นทางการลำเลียงอาวุธและยังทำให้สหภาพโซเวียตถูกตัดขาดจากโลกภายนอก สายที่ 2 ยึดเมืองทางตอนกลางแล้วมุ่งตรงไปยังกรุงมอสโก และส่วนที่ 3 มุ่งตรงไปยังเมืองเคียฟ (เมืองหลวงของยูเครนในปัจจุบัน) แล้วมุ่งตรงไปยังลุ่มแม่น้ำวอลกาเพื่อยึดเมืองสตาลินกราด ซึ่งในตอนต้นของปฏิบัติการนี้ทางกองทัพฝ่ายอักษะเกือบประสบความสำเร็จในการยึดครองสหภาพโซเวียต เนื่องจากอยู่ห่างจากนครหลวงมอสโกเพียง 40 ไมล์เท่านั้นและกองทัพแดงของโซเวียตในช่วงต้นๆ ต้องเสียทหารไปกว่า 5 ล้านคน ส่วนที่เมืองสตาลินกราดนั้นกองทัพฝ่ายอักษะไม่สามารถที่จะตีแตกได้เพราะการป้องกันอันเข้มแข็งของกองทัพแดง ซึ่งในเมืองนี้จะเป็นจุดชี้ชะตาแห่งชัยชนะระหว่างกองทัพแดงและกองทัพนาซี แต่ในที่สุดกองทัพแดงก็สามารถกำชัยชนะมาได้ในที่สุด ในปฏิบัติการนี้นั้นแม้ว่าสหภาพโซเวียตจะมีชัยชนะเหนือกองทัพฝ่ายอักษะ แต่ก็ต้องแลกมาด้วยการสังเวยชีวิตของประชากรและกำลังทหารกว่า 27 ล้านคน และอาวุธอีกหลายล้านตัน จนกระทั่งกองทัพแดงตีโต้ตอบกลับจนทำให้ฝ่ายอักษะแพ้สงครามในที่สุด และสาเหตุนี้เองที่ทำให้เป็นการเปิดโอกาสให้สหภาพโซเวียตเข้ายึดครองประเทศแถบยุโรปกลางและบอลข่านได้อย่างง่ายดาย
เพชรพระอุมา ตอนอาถรรพณ์นิทรานคร
เพชรพระอุมา ตอนป่าโลกล้านปี
วิทยาลัยการอาชีพพนัสนิคม
วิทยาลัยการอาชีพพนัสนิคม เป็นสถานศึกษาสังกัดสำนักงานคณะกรรมการการอาชีวศึกษา กระทรวงศึกษาธิการ ในอำเภอพนัสนิคม จังหวัดชลบุรี
วิทยาลัยการอาชีพพนัสนิคม เป็นสถานศึกษาสังกัดสำนักงานคณะกรรมการการอาชีวศึกษา กระทรวงศึกษาธิการ จัดตั้งขึ้นตามนโยบายการขยายโอกาสทางการศึกษาวิชาชีพของกระทรวงศึกษาธิการ โดยเริ่มจากการจัดตั้งคณะทำงานศึกษาโอกาสความเป็นไปได้ในการจดตั้งขึ้น ซึ่งผลการศึกษาพบว่าการจัดตั้งวิทยาลัยขึ้นที่อำเภอพนัสนิคมนั้น มีความเหมาะสมทั้งในด้านของนักศึกษาที่คาดว่าจะเข้าศึกษาต่อในพื้นที่บริการและด้านศักยภาพในการขยายตัวทางด้านการค้าอุตสาหกรรมที่เพิ่มขึ้นทุกปี ดังนั้นจึงมีการเสนอโครงการจัดตั้งวิทยาลัยฯขึ้น และนำเข้าสู่การพิจารณาของกรมอาชีวศึกษา ในปี พ.ศ. 2536 โดยจัดหาพื้นที่ซึ่งเป็นที่ดินสาธารณประโยชน์และอยู่ในความดูแลของสภาตำบลนาเริก อำเภอพนัสนิคม จำนวนพื้นที่ 46 ไร่ 2 งาน 60 ตารางวา อยู่ติดกับศูนย์ขยายพันธุ์พืชที่ 19 (ทางหลวงแผ่นดินหมายเลข 331)และห่างจากเทศบาลเมืองพนัสนิคม ประมาณ 10 กิโลเมตร ได้รับอนุมัติให้ประกาศจัดตั้งเมื่อ วันที่ 31 พฤษภาคม 2536 ตามประกาศจัดตั้งวิทยาลัยการอาชีพระดับอำเภอ
เปิดสอนในระดับประกาศนียบัตรวิชาชีพ (ปวช) และระดับประกาศนียบัตรวิชาชีพชั้นสูง(ปวส) มีการดำเนินการทางการศึกษาใน
คริสเตียโน โรนัลโด้